… Vukovar… grad koji ne nosi bez razloga upravo to ime – Grad Heroj! To je jedan istinski grad heroj. Ali zašto? Godine 1991. započeo je Domovinski rat. Rat u kojem je stradalo tisuće i tisuće ljudi, no ne samo Hrvata. Bilo je tu mnogo drugih državljana koji su poginuli braneći svoj grad, svoju domovinu. Vukovarom je dnevno letjelo tisuće granata koje su razarale grad, no hrabri vojnici borili su se i borili sve do 1995. Te godine rat prestaje. Iako je čitav u ruševinama, grad Vukovar je i to nadvladao, preživio i postao Grad Heroj. I evo, 2015. Je! Dvadesetak godina nakon rata, i dalje, nije u potpunosti obnovljen. I dalje na ponekim kućama vidim rupe od metaka koje se opiru vremenu i podsjetnik su prošlih, nezaboravljenih dana. Tu je i razrušeni vodotoranj i bolnica koja unatoč brojnim udarcima granata i dalje radi. U bolnici su, po zidu, ispisani događaji koji su se dogodili svaki pojedini dan. Na zidu piše i koliko je ljudi primljeno kojeg dana u bolnici. Većinu tih ranjenika iz bolnice su deportirali te odveli u logor gdje su ih pripadnici JNA i srpskih paravojnih postrojbi ubili. Među ubijenima je pronađen i ratni izvjestitelj i novinar Siniša Glavašević koji je bio ranjen krhotinom granate. Za sve poginule na Ovčari otvoren je Spomen dom u kojem su tijekom cijeloga dana projektorom prikazana imena poginulih koja se spiralno vrte u krug. Jedan od heroja rata, general-bojnik Blago Zadro po izbijanju krvave Bitke za Vukovar zbog svojih izuzetnih organizacijskih sposobnosti i hrabrosti preuzima zapovijedanje obranom čitavog Borova Naselja. Pod njegovim vodstvom na Trpinjskoj cesti, koja je prozvana Groblje tenkova, zaustavljena je oklopna sila JNA i uništeno mnoštvo tenkova. Taj hrabar i odlučan zapovjednik poginuo je 16. listopada 1991. godine u blizini Trpinjske ceste. U Vukovaru postoji još mnogo uspomena na žrtve rata te na samo herojstvo toga grada i njegovih građana. Grad Vukovar je preživio mnogo toga i zato je baš on Grad Heroj. Grad koji nikada ne treba zaboraviti. Grad Vukovar…

Dino Pavić, 8.b